EkBass/fiwiki-20250220-pages-articles huggingface dataset:
Nikkor

Nikkor on Nikonin valmistamien valokuvausobjektiivien tuotemerkki. Erityisesti Nikkorin nimellä on Nikonin F-tyypin objektiivejä. Nippon Kogaku K.K. (nyk. Nikon) esitteli Nikkor-tuotemerkin vuonna 1932. Valtaosa Nikkorin objektiiveistä on julkistettu Nikon F-tyyppisinä. Näitä on olemassa yli 400 erilaista. ==Aiheesta muualla== * List of Nikon compatible lenses with integrated autofocus-motor Luokka:Nikon Luokka:Objektiivit Luokka:Valokuvausalan tuotemerkit
Speedlight

Speedlight on Nikonin käyttämä tuotemerkki valokuvaukseen tarkoitetuille salamalaitteille. Kilpaileva valmistaja Canon käyttää salamatuoteperheestään samankaltaista nimeä Speedlite. Speedlight-salamat ovat osa Nikonin CLS:ää (), joka mahdollistaa useiden salamalaitteiden käytön kamerassa langattomasti orjasalamasignaaleilla. Luokka:Nikon
Lontoon lentoasema

Lontoon lentoasema voi tarkoittaa seuraavia lentoasemia: * Gatwickin lentoasema * Heathrow'n lentoasema * London City Airport * Lutonin lentoasema * Stanstedin lentoasema
Rannan hallintopitäjä

Rannan hallintopitäjä () on keskiaikaisissa asiakirjoissa esiintyvä nimitys, jolla tarkoitetaan myöhempää Salon hallintopitäjää. Rannan perusti ilmeisesti kuningas Eerik Pommerilainen vuonna 1407 Suomeen tekemänsä matkan yhteydessä, jolloin hän teki maan asukkaiden kanssa verosopimuksen. Verosopimuksen ohella hän järjesti maan hallintoa myös muilta osin. Vuodelta 1413 on säilynyt verokirjaote, jossa Pohjanmaa on jaettu neljään suureen hallintopitäjään: Kyrössä on 160 taloa, Pietarsaaressa ja Mustasaaressa molemmissa 120 taloa sekä yhdeksi pitäjäksi merkityssä Kemissä ja Rannassa 20 ja 40 taloa. Kemin ja Rannan mainitseminen erikseen ennakoi ilmeisesti niiden tulevaa hallinnollista eroa. Myöhemmissä 1500-luvun alun asiakirjoissa Pohjanrannassa mainitaan kaksi hallintopitäjää Kemi ja Salo. Tuolloin Salon hallintopitäjään kuuluivat laajat neljänneskunnat Ii, Liminka ja kaksi itse Salossa. == Lähteet == * Raahen tienoon historia I, Pekka Toivanen, Aulis Forss 1990. * Pohjois-Pohjanmaan ja Lapin historia II, Armas Luukko 1954. Luokka:Hallintopitäjät Luokka:Saloisten historia
Lincoln Diaz-Balart

Lincoln Rafael Diaz-Balart (s. 13. elokuuta 1954) on yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä Floridan 21. vaalipiiristä vuodesta 1993 vuoteen 2011. Diaz-Balart syntyi Kuubassa poliitikko Rafael Diaz-Balartin poikana. Myös hänen veljensä Mario Diaz-Balart on toiminut Yhdysvalloissa kongressiedustajana. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1954 syntyneet Luokka:Elävät henkilöt
Laivakankaan kaivos

Laivakankaan kaivos (ruots. Laivagruvan) eli Raahen kultakaivos on entisen Saloisten kunnan alueelle Raahen Mattilanperälle perustettu kultakaivos. Kaivoksen rakentaminen aloitettiin keväällä 2010. Tuotanto aloitettiin 2011 ja ensimmäinen kultaharkko valettiin 27.12.2011. Alueen kultaesiintymä on yksi Pohjoismaiden merkittävimpiä ja kaivos on toiminnaltaan yksi Euroopan suurimmista kultakaivoksista. Kaivoksen historia alkaa 1980-luvulta, jolloin alueelta löytyi kultamalmia. Outokumpu Oy perusti alueelle koekaivoksen. Malmi ei kuitenkaan ollut tarpeeksi rikasta ja kaivos oli toiminnassa vain lyhyen ajan. 1990-luvulla alue oli Endomines Oy:n hallussa valtauksena, mutta kaivostoimintaa ei aloitettu. 2000-luvun alussa yrittäjäksi tuli ruotsalainen Nordic Mines, joka teetti alueella ympäristövaikutusten arvioinnin. Osa alueen esihistoriallisista muinaisjäännöksistä tullee kaivoksen vuoksi tuhoutumaan. Kaivos on suuri avolouhos, jonka ympärillä sijaitsevat muut toiminnot: rikastamo, B-malmikasa, sivukivialue, vesialtaat, rikastushiekka-allas, pintavalutuskenttä ym. Kaivoksen arvioitu toiminta-aika on yli 10 vuotta ja suora työllistävä vaikutus noin 80 henkilöä. Loppuvuodesta 2020 Laivakankaan kaivos sai 11 miljoonan Yhdysvaltain dollarin rahoituksen.https://yle.fi/uutiset/3-11699465 Kaivoksella on perustamisestaan saakka ollut ympäristö-, tuotanto- ja talousvaikeuksia. Kaivoksen toiminta käynnistyi tauon jälkeen kolmannen kerran marraskuussa 2021. Kaivoksen avanneen kanadalaisen yrityksen Otso Goldin toimitusjohtaja vangittiin joulukuussa 2021 epäiltynä törkeästä kavalluksesta ja maksuvälinepetoksesta. Kaivoksen toiminta kuitenkin jatkuu.Taloussanomat: Raahen kultakaivoksen toimitusjohtaja vangittu epäiltynä törkeästä kavalluksesta ja maksuvälinepetoksesta Yle 7.12.2021 Kaivosyritys hakeutui velkasaneeraukseen 3.joulukuuta 2021, jolloin myös toimitusjohtaja vangittiin, ja toiminnasta vastaa väliaikainen toimitusjohtaja Dan Andersson.Pahasti velkaantunut Raahen kultakaivos jatkaa toimintaansa, mutta kukaan ei tiedä kuinka pitkään Yle.fi 9.12.2021 Poliisi ei tutki enää kullan myyntierään liittyvää asiaa.Risto Ukkonen, Raahen kultakaivokseen liittyvä talousrikostutkinta etenee, Yle.fi, uutiset 16.12.2021, viitattu 16.12.2021. ==Lähteet== * Laivakankaan kultakaivoksen ympäristövaikutustenarviointiselostus, Lapin vesitutkimus. * Raahen Seutu 1.7.2010 * Nordic Mines: Laivagruvan - historik === Viitteet === == Aiheesta muualla == * GTK: Laivakangas Luokka:Saloinen Luokka:Suomen kaivokset Luokka:Kultakaivokset
Xaver Scharwenka

Franz Xaver Scharwenka (6. tammikuuta 1850 Samter, Preussi [nyk. Szamotuły, Puola] – 8. joulukuuta 1924 Berliini, Saksa) oli saksalainen säveltäjä ja pianisti. Hän syntyi nykyisessä Szamotułyssa ja muutti vuonna 1865 Berliiniin, jossa hän opiskeli Theodor Kullakin johdolla.Hyperion Records – Composer Page: Franz Xaver Scharwenka Myös hänen vanhempi veljensä Philipp Scharwenka ansioitui musiikin parissa. Scharwenka tuli tunnetuksi konserttipianistina ja toimi pedagogina niin Saksassa kuin New Yorkissakin. Hän levytti mm. Frédéric Chopinin musiikkia. Scharwenkan omaan sävellystuotantoon kuuluu lukuisten pianokappaleiden ohella suurimuotoisia teoksia, kuten ooppera Mataswintha (1896). Pianokonserttoja on neljä. == Lähteet == ==Kirjallisuutta== * * Luokka:Saksalaiset säveltäjät Luokka:Saksalaiset pianistit Luokka:Vuonna 1850 syntyneet Luokka:Vuonna 1924 kuolleet
Harri Hakkarainen

Harri Tapio Hakkarainen (s. 16. lokakuuta 1969 Kaavi) on suomalainen keihäänheittäjä. Häntä valmensi hänen isänsä Erkki Hakkarainen. Seuratasolla hän edusti Kaavin Kaikua sekä myöhemmin Kuopion Sisu-Veikkoja. Hakkaraisen henkilökohtainen ennätys on 87,82 metriä Kuortaneen juhannuskisoista vuodelta 1995. Tulos on edelleenkin Suomen kaikkien aikojen keihästilaston kahdeksas. == Saavutukset == ; Kalevan kisat * Hopeaa: 1994, 1995, 1998 * Pronssia: 1996, 2000, 2001, 2002 ;Arvokilpailut * EM-kilpailut 1994: Karsiutui ensimmäisenä heittäjänä sijoittuen sijalle 13. (78,82 m) * MM-kilpailut 1995: Selviytyi finaaliin sijalla 11. (79,66 m), Finaalissa 12. (78,16 m) * Kesäolympialaiset 1996: Karsiutui finaalista ollen 14. (79,34 m) * Kesäolympialaiset 2000: Karsiutui finaalista (ei tulosta, loukkaantuminen) ==Kausien parhaat heitot== * 1986 60,38 Jämsänkoski 12.9. * 1987 63,88 Joutsa 19.7. * 1988 65,78 Kuopio 12.7. * 1989 70,06 Oulu 23.7. * 1992 83,46 Lappeenranta 16.8. * 1993 84,36 Evry 18.9. * 1994 85,46 Leppävirta 7.6. *1995 87,82 Kuortane 24.6. * 1996 87,44 Lapua 19.5. * 1997 86,48 Pihtipudas 29.6. * 1998 85,34 Kiihtelysvaara 19.9. * 1999 85,00 Jena 5.6. * 2000 85,65 Eurajoki 1.7. * 2001 83,67 Kuortane 17.6. * 2002 80,56 Kuopio 12.9. * 2003 77,52 Keitele 7.6. * 2004 74,60 Leppävirta 19.8. * 2005 74,11 Kuopio 14.9. * 2006 71,34 Jyväskylä 22.7. * 2007 72,07 Leppävirta 9.8. * 2008 72,11 Leppävirta 27.9. * 2009 70,55 Outokumpu 29.8. * 2010 65,46 Kuopio 15.9. * 2011 61,20 Leppävirta 1.10. * 2012 61,85 Leppävirta 29.9. * 2018 60,89 Málaga 11.9. == Lähteet == Luokka:Suomalaiset keihäänheittäjät Luokka:Vuonna 1969 syntyneet Luokka:Elävät henkilöt
Blastazoid

Blastazoid on CKY Crewn Rake Yohnin ja Brandon DiCamillon tekemä tv-sarja, jossa tehdään piloja sekä Jackass tai Viva La Bam tyylisiä stuntteja. MTV kieltäytyi jatkamasta sarjan tuotantoa kahden jakson jälkeen. == Aiheesta muualla == * Virallinen sivu * Luokka:Yhdysvaltalaiset televisiosarjat
Launeen keskuspuisto

Launeen keskuspuisto on Lahdessa Launeella sijaitseva noin 10 hehtaarin puistoalue. Puisto on perustettu 1989. Siihen kuuluu Launeen perhepuiston lisäksi muun muassa yli 400 kasvilajia käsittävä arboretum ja liikuntapaikkoja. Launeen puisto valittiin Päijät-Hämeen kymmenenneksi parhaaksi 10 kaunista -äänestyksessä 2008. Perhepuistossa käy vuosittain noin 100 000 kävijää.http://www.ess.fi/?article=214331 == Palveluita keskuspuiston yhteydessä == * Arboretum * Leikkipuisto, jossa linna, liikennepuisto, liukumäkiä ja kiipeilytelineitä * Minigolfkeskus, jossa kolme ratakokonaisuutta ja kahvila * Koira-aitaus * Rullalautailualue * Ulkokuntosalilaitteita * Parkour-alue * Koripallo- ja jalkapallokenttä * Tapahtuma-areena, jossa vierailee sirkus * Keilahalli * SOL-areena eli harjoitusjäähalli == Luettelo kasveista == === Puut === ==== Katajat ==== *kotikataja *pilarikataja *kääpiökataja *laakakataja *tarhakataja *kynäkataja *rohtokataja *tarhakataja ====Koivut==== *rauduskoivu *loimaankoivu *taalainkoivu *kyynelkoivu *visakoivu *keltakoivu *sokerikoivu *hieskoivu *vaivaiskoivu ====Lepät==== *tervaleppä *sulkatervaleppä *pilaritervaleppä *harmaaleppä ====Kuuset==== *metsäkuusi *kultakuusi *pallokuusi *kääpiökuusi *pesäkuusi *surukuusi *luutakuusi *käärmekuusi *koreankuusi *qiehninkuusi *valkokuusi *kartiovalkokuusi *engelmanninkuusi *engelmanninkuusi ’Glauca’, engelmanninkuusen ja valkokuusen risteytys *okakuusi *hopeakuusi *mustakuusi *punakuusi *serbiankuusi *sitkankuusi *aljaninkuusi ====Lehtikuuset==== *lännenlehtikuusi *euroopanlehtikuusi *siperianlehtikuusi *prinssinlehtikuusi *kanadanlehtikuusi *japaninlehtikuusi ====Männyt==== *kontortamänty *banksinmänty *euroopanmustamänty *metsämänty *kääpiömänty *sembramänty *pensassembra *makedonianmänty *strobusmänty ====Pähkinäpensaat==== *euroopanpähkinäpensas *pelkonpähkinäpensas ====Sypressit==== *nutkansypressi *hernesypressi ====Tammet==== *metsätammi *punatammi ====Tuijat==== *kanadantuija *pallotuija *jättituija *koreantuija *nibatuija ===Kukat=== ====Sipulikukat==== *kevätsahrami *kirjopikarililja *tummahelmililja *narsissit: ’Minnow’, ’Actaea’ *valkonarsissi: ’Mount Hood’ *posliinihyasintti *idänsinililja *parvitulppaani *syysmyrkkylilja *kultasahrami: ’Goldilocks’ *kevätsahramit: ’Jeanne d’Arc’, ’Purpurea Grandiflora’, ’Rememberance’ *lumikello *espanjansinililja *kevätlumipisara *narsissit: ’Phesant Eye’, ’Pueblo’, ’Scarlett Gem’ *posliinihyasintti *idänsinililja *raitatulppaani *terttutulppaani == Lähteet == ==Aiheesta muualla== *Luettelo Launeen keskuspuiston 494 kasvilajista (pdf) *Launeen keskuspuiston sipulikukat (pdf) *Yleistä tietoa Launeen keskuspuistosta *Kuvia minigolf-radoista luokka:Lahden nähtävyydet Luokka:Lahden puistot Luokka:Suomen arboretumit
Köngäs

thumb|Kuusamon Kitkajoen Jyrävän könkäässä vesi putoaa noin 10 metriä. Köngäs on jyrkkäputouksinen koski, jota pitkin ei voi laskea veneellä. Könkäiden kohdat joessa ylitettiin veneellä trallirataa pitkin joenrantoja pitkin. Suomen korkein luonnontilainen köngäs on Hepoköngäs, jonka putouskorkeus on 24 metriä. ==Katso myös== *Kolttaköngäs luokka:Vesiputoukset
Suomukääpä

Suomukääpä (Polyporus squamosus) on jopa 50–70 senttiä leveä yksivuotinen kääpä. Oljenvärisessä yläpinnassa on kynnen kokoisia, tummanruskeita suomuja, joista laji on saanut suomenkielisen nimensä. Alapuolella sijaitsee kermanvalkoinen pillistö. Pillit ovat kulmikkaita ja suuria. Suomukäävän malto on valkoista ja pehmeän juustomaista, mutta vanhetessaan se muuttuu sitkeäksi ja kuivana korkkimaiseksi. Lyhyt ja tukeva jalka on mustanruskea ja nystyinen. Kääpä viihtyy parhaiten Etelä-Suomen lehtimetsien elävissä jalopuissa kuten jalavissa, saarnissa ja vaahteroissa. Kääpä elää puussa usein vuosikymmeniä aiheuttaen puun sisäosan muuttumisen pehmeäksi valkolahoksi.Tuomo Niemelä: Käävät, puiden sienet Rannoilla ja puronvarsilla elää harvinaisena pienempi muoto. Tämä pajuissa kasvava suomukääpä on vain 10-15 cm leveä, mutta muuten samanlainen. Nuoret, vielä pehmeämaltoiset suomukäävät ovat hyviä ruokasieniä. Ne on syytä kerätä mahdollisimman nuorina, sillä vanhemmiten suomukäävän itiöemä on hyvin sitkeä. Yksi toimiva tapa on käyttää suomukääpää ruokasi niin, että tekee siitä sipsien kaltaisia naposteltavia leikkaamalla viipaleita ja keittämällä ne öljyssä. == Lähteet == * Salo, P., Niemelä, T., Salo, U., Suomen sieniopas, Kasvimuseo & WSOY 2006, 512 s. ===Viitteet=== Luokka:Käävät Luokka:Valkolahosienet
William H. Caldwell

William H. Caldwell (1859 – 28. elokuuta 1941 Morar Lodge, Inverness-shire, Skotlanti) oli skotlantilainen embryologiaan perehtynyt biologi. Hän syntyi 1859 ja opiskeli Cambridgen yliopistossa. Caldwell matkusti 1884 Australiaan tutkimaan vesinokkaeläimen lisääntymistä ja selvitti lajin lisääntyvän munimalla. Nicholas Draysonin kirjoittaman romaanin Love and the Platypus päähenkilö William Caldwell perustuu Caldwellin tarinaan. == Lähteet == Luokka:Skotlantilaiset biologit Luokka:Vuonna 1859 syntyneet Luokka:Vuonna 1941 kuolleet
Studio 27.11.–2.12.82

Studio 27.11.–2.12.82 on tamperelaisen hardcore punk-yhtyeen Bastardsin studioalbumi. Albumin julkaisi Propaganda Records vuonna 2005. Bastardsin ja Costello Hautamäen tuottama albumi on nauhoitettu JJ-Studiolla Tampereella. == Kappaleet == # # # # # # # # # # # # # # # # # # # # # # # # == Kokoonpano == * Lahti – laulu * Rike – kitara * Roitsu – basso * Masa – rummut == Aiheesta muualla == * Studio 27.11.–2.12.82 discogs.com -sivustolla * Studio 27.11.–2.12.82 finnmusic.net -sivustolla == Lähteet == Luokka:Vuoden 2006 albumit Luokka:Suomalaiset punkalbumit
Luettelo shakin maailmanmestaruusotteluista

Tämä on luettelo shakin maailmanmestaruusotteluista ja -turnauksista. == Epäviralliset ottelut == * 1834 La Bourdonnais–McDonnell (+45 -27 =13) * 1843 Saint-Amant–Staunton (3½ - 2½) * 1843 Staunton–Saint-Amant (+11 -6 =4) * 1846 Staunton–Horwitz (+14 -7 =3) * 1858 Morphy–Anderssen (+7 -2 =2) * 1866 Steinitz–Anderssen (+8 -6 =0) == Viralliset tapahtumat == * 1886 Steinitz–Zukertort (+10 -5 =5) * 1889 Steinitz–Chigorin (+10 -6 =1) * 1890/91 Steinitz–Gunsberg (+6 -4 =9) * 1892 Steinitz–Chigorin (+10 -8 =5) * 1894 Lasker–Steinitz (+10 -5 =4) * 1896/97 Lasker–Steinitz (+10 -2 =5) * 1907 Lasker–Marshall (+8 -0 =7) * 1908 Lasker–Tarrasch (+8 -3 =5) * 1910 Lasker–Schlechter (+1 -1 =8) * 1910 Lasker–Janowski (+8 -0 =3) * 1921 Capablanca–Lasker (+4 -0 =10) * 1927 Alehin–Capablanca (+6 -3 =25) * 1929 Alehin–Bogoljubov (+11 -5 =9) * 1934 Alehin–Bogoljubow (+8 -3 =15) * 1935 Euwe–Alehin (+9 -8 =13) * 1937 Alehin–Euwe (+10 -4 =11) == FIDE:n järjestämät ottelut == * 1948 Botvinnik (14/20, viisi pelaajaa, viisinkertainen turnaus) * 1951 Botvinnik–Bronstein (+5 -5 =14) * 1954 Botvinnik–Smyslov (+7 -7 =10) * 1957 Smyslov–Botvinnik (+6 -3 =13) * 1958 Botvinnik–Smyslov (+7 -5 =11) * 1960 Tal–Botvinnik (+6 -2 =13) * 1961 Botvinnik–Tal (+10 -5 =6) * 1963 Petrosjan–Botvinnik (+5 -2 =15) * 1966 Petrosjan–Spasski (+4 -3 =17) * 1969 Spasski–Petrosjan (+6 -4 =13) * 1972 Fischer–Spasski(+7 -3 =11) * 1975 Karpov–Fischer (luovutusvoitto) * 1978 Karpov–Kortšnoi (+6 -5 =21) * 1981 Karpov–Kortšnoi (+6 -2 =10) * 1984 Karpov–Kasparov (+5 -3 =40) (ottelu keskeytettiin) * 1985 Kasparov–Karpov (+5 -3 =16) * 1986 Kasparov–Karpov (+5 -4 =15) * 1987 Kasparov–Karpov (+4 -4 =16) * 1990 Kasparov–Karpov (+4 -3 =17) == Jaetun tittelin aika == * 1992 (itsenäinen) Fischer–Spasski (+10 -5 =15) (vuoden 1972 uusintaottelu) * 1993 (FIDE) Karpov–Timman (+5 -2 =14) * 1993 (PCA) Kasparov–Short (+6 -1 =13) * 1995 (PCA) Kasparov–Anand (+4 -1 =13) * 1996 (FIDE) Karpov–Kamski (+6 -3 =9) * 1998 (FIDE) Karpov–Anand (+2 -2 =2 Karpov voitti katkaisupelit +2 -0 =0) * 1999 (FIDE) Halifman–Akopjan (+2 -1 =3) * 2000 (Braingames) Kramnik–Kasparov (+2 -0 =13) * 2000 (FIDE) Anand–Širov (+3 -0 =1) * 2002 (FIDE) Ponomarov–Ivantšuk (+2 -0 =5) * 2004 (FIDE) Kasymdžanov–Adams (+3 -2 =3) * 2004 (klassinen) Kramnik–Lékó (+2 -2 =10) * 2005 (FIDE) Topalov (10/14, kahdeksan pelaajaa, kaksinkertainen turnaus) == Yhdistymisen jälkeinen aika == * 2006 (FIDE) Kramnik–Topalov (+3 -3 =6; Kramnik voitti tiebreak-pelit, +2 -1 =1) * 2007 (FIDE) Anand (9/14, kahdeksan pelaajaa, kaksinkertainen turnaus) * 2008 (FIDE) Anand–Kramnik (+3 -1 =7) * 2010 (FIDE) Anand–Topalov (+3 -2 =7) * 2012 (FIDE) Anand–Gelfand (+1 -1 =10, tiebreak Anandille +1 -0 =3) * 2013 (FIDE) Carlsen–Anand (+3 -0 =7) == Lähteet == Luokka:Shakin maailmanmestaruusottelut
Exodus (elokuva)

Exodus on vuonna 1960 ensi-iltansa saanut elokuva, joka perustuu Leon Urisin samannimiseen romaaniin. Elokuvan ohjasi Otto Preminger, ja sen pääosissa olivat Paul Newman ja Eva Marie Saint. Yli kolmituntinen Exodus on kuuluisa etenkin musiikistaan, josta se palkittiin Oscarilla. == Juoni lyhyesti == Elokuvan tapahtumat liittyvät toisen maailmansodan jälkeiseen aikaan, 1940-luvun loppuun. Kitty Fremont (Eva Marie Saint) on amerikkalainen sairaanhoitaja, joka päätyy Kyprokselle töihin eristysleirille, jossa on kiinniotettuna Palestiinaan pyrkiviä juutalaisia pakolaisia. Kitty tutustuu siellä Karen-nimiseen tanskanjuutalaiseen tyttöön, jonka hän päättää adoptoida. Palestiinassa syntynyt juutalainen Hagana-järjestön upseeri Ari Ben Canaan (Paul Newman), saapuu Palestiinasta Kyprokselle pyrkimyksenään vapauttaa leirin juutalaiset ja tuoda heidät Palestiinaan. Esiintymällä brittiupseerina – käyttäen sotavuosina laillisesti ansaittua brittiläistä sotilasarvoa ja kunniamerkkejä – Canaan onnistuu huijaamaan brittisotilaita ja saa leirin juutalaiset laivaansa, mukaan lukien Karen-tytön. Brittiviranomaiset onnistuvat kuitenkin pysäyttämään laivan etenemisen, ja laivan juutalaiset päättävät ruveta nälkälakkoon Famagustan satamassa. Britit uhkaavat vallata aluksen ja estää nälkälakon pakkotoimin, mihin pakolaiset vastaavat, että laiva räjäytetään sillä hetkellä, jona ensimmäinen aseistettu sotilas koskee reelinkiin. Tästä tuleekin ratkaisematon tilanne. Dramaattisessa kohtauksessa brittien lähettämä muona heitetään laivalta mereen samalla, kun laivan mastoon nousee sinivalkoinen sionistilippu ja taustalla soi Hatikva-sävelmä. Samalla aluksen nimi maalataan peittoon ja tilalle kirjoitetaan suurin valkoisin kirjaimin uusi nimi EXODUS. Kitty rupeaa laivan johtajan Ari Ben Canaanin ja brittiviranomaisten välikädeksi, joka vie viestejä osapuolilta toisille. Laivan juutalaislääkärin kuollessa Kitty päättää jäädä laivaan hoitamaan ihmisiä. Lopulta tilanne on pakko ratkaista tavalla tai toisella. Kun Canaan olisi jo luovuttanut lasten tähden, näiden vanhemmat päättävätkin samasta syystä toisin: heidän lapsensa joko kuolisivat laivassa nälkään – tai pääsisivät Palestiinaan. Tämä kauhistuttava mahdollisuus silmiensä edessä brittiviranomaiset sallivat laivan lähteä Palestiinaan. Ben Canaan ja muutkin Haganan miehet katoavat jäljettömiin ennen satamaviranomaisten tuloa. Palestiinassa juutalaiset aloittavat taistelun itsenäisen Israelin valtion puolesta brittiviranomaisia ja arabinaapureitaan vastaan. == Arvioita == Video-oppaassa vuodelta 1994 Ilkka Jauhiainen moittii Exoduksen pitkää kestoa ja dramaturgista jännitteettömyyttä ja antaa elokuvalle kolme tähteä viidestä, joka vastaa sanallista arviota ”hyvä”. == Lähteet == == Aiheesta muualla == * * Exodus (1960) Turner Classic Movies. Luokka:Yhdysvaltalaiset romaaneihin perustuvat elokuvat Luokka:Vuoden 1960 yhdysvaltalaiset elokuvat Luokka:Parhaan musiikin Oscar-palkinnon saaneet elokuvat Luokka:Otto Premingerin ohjaamat elokuvat Luokka:Elokuvat merenkulusta
Dot and the Kangaroo

Dot and the Kangaroo on australialainen vuonna 1899 julkaistu lastenkirja. Sen on kirjoittanut Ethel C. Pedley. Kirjasta on tehty myös animaatioelokuva Tyttö ja kenguru, joka julkaistiin englanniksi 1977. Kirjan tarina kertoo tytöstä nimeltä Dot, joka eksyy Australian takamaille. Dot tapaa kengurun, joka antaa Dotille syötäväksi marjoja, joiden avulla tämä pystyy puhumaan eläimien kanssa. == Kuvia == Kuva: Kangaroo ill-01.jpg | Kenguru löytää Dotin Kuva: Kangaroo frontis.jpg | Dot, kenguru ja vesinokkaeläin Kuva: Kangaroo ill-12.jpg | Eläinten tuomioistuin == Lähteet == Luokka:Australialaiset romaanit Luokka:Lastenkirjat
One Man’s Family

thumb|One Man’s Familyn mainoskuva vuodelta 1950. Kuvassa J. Anthony Smythe (Henry Barbour) ja Minetta Ellen (Fanny Barbour). One Man’s Family on yhdysvaltalainen radiodraamasarja, jota lähetettiin 1932–1959.http://www.sfmuseum.net/hist1/cem.html Ensimmäisen lähetysvuotensa aikana sarja oli kuultavissa ainoastaan San Franciscon, Los Angelesin ja Portlandin alueilla, minkä jälkeen se siirtyi valtakunnalliseen NBC Red Networkiin. Vuoteen 1950 sarjaa lähetettiin viikoittaisina 30 minuutin jaksoina.http://www.radiohof.org/adventuredrama/oneman.html Vuonna 1950 sarja siirtyi CBS:lle ja samalla sarjaa alettiin lähettää päivittäisinä 15 minuutin jaksoina. Kaikkiaan jaksoja tehtiin 3 256. NBC on tehnyt sarjasta myös kaksi televisioversiota. Näistä ensimmäistä lähetettiin 1949–1952 ja toista 1954–1955.http://web.archive.org/web/20021205180554/http://www.geocities.com/californiajamesh/OMF/index.html Sarja on päässyt Radio Hall of Fameen. Se on myös saanut Peabody-palkinnon. ==Lähteet== ==Aiheesta muualla== *One Man’s Familyn jaksoja kuunneltavissa/ladattavissa Internet Archivessa * Luokka:Yhdysvaltalaiset radiokuunnelmat Luokka:Yhdysvaltalaiset televisiosarjat Luokka:Radio Hall of Fame
Methodios I

Pyhä Methodios I (, noin 788 – 14. kesäkuuta 846) oli Konstantinopolin patriarkka vuosina 842–846. Pyhimyskalenterissa hänen muistopäivänsä on 14. kesäkuuta. Methodios oli rikkaan perheen poika, joka muutti Konstantinopoliin tavoitteenaan päästä hoviin. Eräs munkki houkutteli hänet kuitenkin kirkolliselle uralle. Tuohon aikaan kirkkoa repivät ikoneihin liittyvät riidat. Patriarkka Nikeforos I syrjäytettiin niiden takia vuonna 815. Methodios lähti Roomaan raportoimaan asiasta, ja mahdollisesti hänet lähetti syrjäytetty patriarkka. Hänen palattuaan Roomasta vuonna 821 ikonoklasmia harjoittanut keisari Mikael II pidätti hänet ja karkotti, mutta hän nousi kuitenkin korkeaan asemaan vieläkin kiihkeämmän kuvainraastajan Theofiloksen hovissa. == Lähteet == == Aiheesta muualla == *Methodius I of Constantinople Orthodoxwiki Luokka:Konstantinopolin patriarkat Luokka:Pyhät Luokka:Pyhimykset Luokka:Bysanttilaiset henkilöt Luokka:Italialaiset pyhimykset Luokka:Syntymävuosi tuntematon Luokka:Vuonna 847 kuolleet
Tyson Ritter

Tyson Jay Ritter (s. 24. huhtikuuta 1984) on pop rock -yhtye The All-American Rejectsin laulaja ja basisti. Tyson Ritter asui Stillwaterissa Oklahoman osavaltiossa suurimman osan elämästään. AC/DC:n fanina Tyson rakasti rockmusiikkia. Tyson tapasi Nick Wheelerin juhlissa, joissa tämän bändi soitti. Tyson väitti Nickille osaavansa soitta bassoa voidakseen liittyä Nickin bändiin. Tyson oppi nopeasti soittamaan bassoa ja Nick ja Tyson perustivat lopulta oman bändin. "Menin suoraan ulos, hankin basson ja opettelin soittamaan sitä. Pysyin sisällä koko joululomani, kunnes pystyin tulemaan ulos ja liittymaan bändiin." Tysonin vanhemmat ovat eronneet. Hän painoi ensimmäisenä lukiovuotenaan melkein 100 kiloa. Hän laihdutti juoksemalla 8 km päivässä. Ritter on myös malli. Hän näytteli elokuvadebyyttinsä The House Bunny -komediassa vuonna 2008. Hän on aikaisemmin esiintynyt Smallvillessa vuonna 2006 ja Housessa vuonna 2007 esittäen itseään. Tällä hetkellä Ritter asuu Destinissä, Floridassa. Tysonilla, kuten muillakin yhtyeen jäsenillä, on rinnassaan tatuointi, jossa lukee ”AAR” ja myöhemmin lisätty siihen kytketty pistorasia käsivarressa. == Aiheesta muualla == * Luokka:Yhdysvaltalaiset laulajat Luokka:Yhdysvaltalaiset basistit Luokka:Vuonna 1984 syntyneet Luokka:Elävät henkilöt
Theodor Kullak

Theodor Kullak (12. syyskuuta 1818 – 1. maaliskuuta 1882) oli saksalainen säveltäjä ja pianisti. Hän opiskeli muun muassa Wienissä Carl Czernyn johdolla. Hänestä itsestään tuli myöhemmin omassa akatemiassaan maineikas pedagogi, jonka oppilaiden joukossa olivat Nikolai Rubinstein ja Xaver Scharwenka. Kullakin sävellystuotantoon kuuluu muun muassa pianokonsertto. Hänen poikansa oli muusikko Franz Kullak. Luokka:Saksalaiset säveltäjät Luokka:Saksalaiset pianistit Luokka:Vuonna 1818 syntyneet Luokka:Vuonna 1882 kuolleet
Plamen Dimov

Plamen Dimov on Kiteellä asuva bulgarialaissyntyinen musiikinopettaja. Dimov on toiminut muusikkona sekä Bulgariassa että Suomessa. Hän on ollut alkuperäisen Nightwishin kokoonpanon ensimmäinen ulkopuolinen tukija ja isähahmo, ja soittanut kaikki viulut yhtyeen Oceanborn-levylle. Dimov on ammatiltaan musiikinopettaja, mutta hän on toiminut myös muusikkona muun muassa Norjassa, Saksassa, Suomessa ja Sveitsissä. Dimov osaa soittaa bassoa, viulua, kitaraa, rumpuja ja pianoa. Hän on tehnyt noin 80 acapella-sovituksia ja monta sovitusta combo-kokoonpanoille. Tyylit, joissa hän viihtyy on jazz/jazz-rock ja funk. Dimovin ensimmäinen projekti oli Chameleon vuodelta 1995, jossa esiintyy muun muassa Tuomas Holopainen, tenorisaksofonilla. Toinen projekti oli Play That Funky Humppa Music, vuodelta 1996, sisältää kaikki Nightwishin tulevat jäsenet, Emppu, Jukka ja Sami, kappaleella Carelian Night, ja Tuomas kaikilla muilla kappaleilla. Muut projektit ovat: Heidi Sandström (Night And Day), The Voice-single, Montun Arkielämää, Montun Arkielämää 2, Kiteen 375-vuotis-levy, Montun Henki, Paha Pajari-musikaali, ja 20 projektia, joissa Flame Music on osallistunut tuottajana. Dimov pyörittää Kiteellä Monttu-studiota, josta on vuosien varrella tullut yksi Kiteen nähtävyyksistä musiikin harrastajille. Dimov organisoi Nightwish-viikkoa Kiteellä. Ensimmäinen oli vuonna 2013 ja seuraava heinäkuussa 2014. Tapahtumaan tulee Nightwish-faneja ympäri maailmaa. Dimovilla on kaksi tytärtä, yksi poika ja Leena-vaimo. Plamen Dimov opettaa musiikkia mm. Kiteen Evankelisessa Kansanopistossa. ==Tuotanto== * Brass Band – Chameleon (1995) (piano, basso) * Jimmie Lawson and friends – Play That Funky Humppa Music (1996) (piano, basso) * Nightwish – Oceanborn (1998) (viulu) * Heidi Sandström – Night and Day (1998) (basso) * Montun arkielämää -kokoelmalevy (2005) (piano, basso) * The Voice – Mie ja Sie (2005) (bändin johtaja) * Niina – Theme from Swanheart -single (2006) (piano) * Kitee 375-v.-kokoelmalevy (2007) * Wana - Gone (2009) * Montun henki (2011) * Musiikkia näytelmästä Pajari (2011) * Ilman partaa – Lee (2010) * Unity-project (2011) == Lähteet == Luokka:Suomalaiset muusikot Luokka:Syntymävuosi puuttuu Luokka:Elävät henkilöt
Adrian Pasdar

Adrian Pasdar (s. 30. huhtikuuta 1965 Pittsfield, Massachusetts) on yhdysvaltalainen näyttelijä ja elokuvaohjaaja. Hänellä on isänsä puolelta iranilaiset ja äitinsä puolelta saksalaiset sukujuuret. Adrian Pasdar on tehnyt monipuolisen uran niin elokuva- kuin televisionäyttelijänäkin. Hänet tunnetaan parhaiten Nathan Petrellin roolista televisiosarjassa Heroes, jossa hän on näytteli vuosina 2006–2009. Vuonna 1999 ilmestyi Adrianin ohjaama pienen budjetin elokuva Cement. Hän on naimisissa laulaja Natalie Mainesin kanssa ja pariskunnalla on kaksi lasta. == Valikoitu filmografia == * Pimeyden läheisyys (1987) * Carlito's Way (1993) * Profit (1996–1997) * Rajatapaus (2000–2002) * Heroes (2006–2009) * Valtapeliä (2012) * S.H.I.E.L.D. Agentit (2014–2018) * Grand Hotel (2019) == Lähteet == ==Aiheesta muualla== * * Adrian Pasdar NNDB:ssä Luokka:Yhdysvaltalaiset näyttelijät Luokka:Vuonna 1965 syntyneet Luokka:Elävät henkilöt Luokka:Amerikansaksalaiset Luokka:Amerikaniranilaiset
Avenas

Avenas [avənas] on kunta Rhônen departementissa Rhône-Alpesin hallintoalueella Ranskassa. Kunnassa oli 125 asukasta vuoden 2014 väestönlaskennassaPopulations légales 2014, Commune d’Avenas (69015), Institut national de la statistique et des études économiques. Viitattu 1.8.2017.. Avenasin pinta-ala on yhdeksän neliökilometriä. == Lähteet == ==Aiheesta muualla== Luokka:Rhônen kunnat
Charentay

Charentay [ʃa.ʁɑ̃.tɛ] on kylä ja kunta Rhônen departementissa Rhône-Alpesin hallintoalueella Ranskassa. Kunnassa oli 1 232 asukasta vuoden 2014 väestönlaskennassaPopulations légales 2014, Commune de Charentay (69045), Institut national de la statistique et des études économiques. Viitattu 1.8.2017.. Charentayn pinta-ala on 14 neliökilometriä. == Lähteet == Luokka:Rhônen kunnat
Colombier-Saugnieu

thumb|250px|Saint-Exupéryn kansainvälinen lentoasema Colombier-Saugnieu on kunta Rhônen departementissa Rhône-Alpesin hallintoalueella Ranskassa. Kunnassa oli 2 083 asukasta vuoden 1999 väestönlaskennassa. Colombier- Saugnieun pinta-ala on 28 neliökilometriä. Saint-Exupéryn kansainvälinen lentoasema sijaitsee Colombier-Saugnieun kunnan alueella. == Lähteet == Luokka:Rhônen kunnat
Montrottier

Montrottier on kunta Rhônen departementissa Rhône-Alpesin hallintoalueella Ranskassa. Kunnassa oli 1 358 asukasta vuoden 1999 väestönlaskennassa. Montrottierin pinta-ala on 23 neliökilometriä. == Lähteet == Luokka:Rhônen kunnat
Oingt

thumb|250px|Trayne-Cul-katu Oingtin kylässä Oingt [wɛ̃] on kunta Rhônen departementissa Rhône-Alpesin hallintoalueella Ranskassa. Kunnassa oli 523 asukasta vuoden 1999 väestönlaskennassa. Oingtin pinta-ala on neljä neliökilometriä. Kunta on valittu kauneimpien ranskalaiskylien Les Plus Beaux Villages de France -järjestön jäseneksiList of The Most Beautiful Villages of France , Les plus beaux villages de France. Viitattu 5.7.2017.. == Lähteet == Luokka:Rhônen kunnat
Saint-Laurent-d’Oingt

Saint-Laurent-d'Oingt on kunta Rhônen departementissa Rhône-Alpesin hallintoalueella Ranskassa. Kunnassa oli 726 asukasta vuoden 1999 väestönlaskennassa. Saint-Laurent-d'Oingtin pinta-ala on yhdeksän neliökilometriä. == Lähteet == Luokka:Rhônen kunnat
Holosijivin piiri

Holosijivin piiri () on yksi Kiovan kaupungin kymmenestä hallinnollisesta piiristä Ukrainassa. Sen pinta-ala on 156 neliökilometriä ja väkiluku oli vuoden 2018 arvion mukaan 251 895. Vuonna 2001 perustettu Holosijivin piiri perustuu alueellisesti vuonna 1921 perustettuun Demijivkan piiriin (селище Деміївка → Деміївський район), joka vuonna 1934 nimettiin neuvostohenkisesti Moskovan piiriksi. Se on Kiovan piireistä eteläisin. Pohjoisessa piirin alue liittyy Kiovan pääkadun H’reštšatykin eteläpäähän, josta piiri ulottautuu etelään Dneprin länsirantaa seuraten. Piiriin sijoitettiin 1930-luvulla Metsätalous- ja metsätekninen instituutti sekä Ukrainan maatalousakatemia. Maatalousakatemian lähellä puistossa sijaitsee Ukrainan kansallinen näyttelykeskus. Piirin alueella on myös 1834 perustettu Baikoven hautausmaa, jonne on haudattu tunnettuja henkilöitä.Baikove-cemetery Touristlink.com. Viitattu 6.3.2023 Tiedosto:Kiev Expocenter 070628.jpg|Kansallisen näyttelykeskuksen pääpaviljonki. Tiedosto:Cemetery gate.jpg|Baikoven hautausmaan portti. == Katso myös == * Holosijivin kansallispuisto == Lähteet == ==Aiheesta muualla== * Holosijivin piirihallinnon sivu Luokka:Kiovan piirit
Ternand

Ternand on kunta Rhônen departementissa Rhône-Alpesin hallintoalueella Ranskassa. Kunnassa oli 625 asukasta vuoden 1999 väestönlaskennassa. Ternand'n pinta-ala on 11 neliökilometriä. == Lähteet == Luokka:Rhônen kunnat
Vauxrenard

Vauxrenard on kunta Rhônen departementissa Rhône-Alpesin hallintoalueella Ranskassa. Kunnassa oli 275 asukasta vuoden 1999 väestönlaskennassa. Vauxrenardin pinta-ala on 19 neliökilometriä. == Lähteet == Luokka:Rhônen kunnat
Vernay

Vernay on kunta Rhônen departementissa Rhône-Alpesin hallintoalueella Ranskassa. Kunnassa oli 127 asukasta vuoden 1999 väestönlaskennassa. Vernayn pinta-ala on kuusi neliökilometriä. == Lähteet == Luokka:Rhônen kunnat
Yzeron

Yzeron on kunta Rhônen departementissa Rhône-Alpesin hallintoalueella Ranskassa. Kunnassa oli 769 asukasta vuoden 1999 väestönlaskennassa. Yzeronin pinta-ala on 11 neliökilometriä. == Lähteet == == Aiheesta muualla == Luokka:Rhônen kunnat
Ernst Fabritius

Ernst Fredrik Fabritius (2. heinäkuuta 1842 Viipurin pitäjä – 8. lokakuuta 1899 Lapinjärvi) oli suomalainen säveltäjä, viulisti ja tilanomistaja. ==Henkilöhistoria== Fabritiuksen isä oli lehtori Johan Gabriel Fabritius ja äiti Emilia Elisabet Dannenberg. Hän kävi Viipurin lukion ja opiskeli Leipzigin konservatoriossa 1857–1861. Fabritius toimi viulistina 1859–1864, mutta suoritettuaan kameraalitutkinnon työskenteli virkamiehenä ja sanomalehtialalla. Hän oli muun muassa Nya Pressenin palveluksessa, mutta myös esimerkiksi Hufvudstadsbladetin musiikkiarvostelija. Hevoshoidonneuvojana Fabritius toimi 1893–1899 ja Lapinjärven suomalaisen maanviljelyskoulun johtajana 1896–1899. Hän oli myös maanviljelijä ja omisti vuosien ajan Myrskylän kartanon. Fabritius julkaisi hevoshoidon käsikirjan vuonna 1888. Fabritiuksen veljiä olivat tähtitieteilijä Wilhelm Fabritius, pikakirjoituksen kehittäjänä tunnettu luutnantti August Fabritius, eläinlääkäri Ludvig Fabritius ja kenraaliluutnantti Johannes Kristian Fabritius. Fabritiuksen lapsia olivat jääkärikapteeni Almar Fabritius, mielitautiopin professori Harald Fabritius ja maanviljelysneuvos Edvard Josef Fabritius. ==Taiteellinen tuotanto== Fabritius on ensimmäisiä suomenkielisten runojen säveltäjiä Suomessa. Hänen säveltämänsä on lauluvihkonen Peipposen liverrys, jonka runot ovat Suonion. Vihkosta myytiin Helsingin Suomalaisen Normaalilyseen hyväksi. Lauluista tunnetuin on "Ainoa hetki".Fabritius. 1. Ernst Fredrik F., Tietosanakirja osa 2, palsta 968, Tietosanakirja Osakeyhtiö 1909 Fabritiuksen sävellyksiä ovat orkesterialkusoitto Maria Stuart, viulukonsertto 1877 (ilmestyi myös pianosovituksena), kuoro- ja orkesteriteoksia kuten kantaatti kuorolle sekä viulu-, laulu- ja pianosävellyksiä muun muassa kokoelmissa Snöflingor, 4 små tonmålningar vid piano (1859) ja Det sjungande Finland. ==Kirjajulkaisut== * Hästen: dess ytterlära, behandling och vård, bearbetning af E. F. Helsingfors: Edlund 1888. ** Hevonen: sen ulko-osat, käyttely ja hoito, toim. E. F.; suomennos, ynnä lisäyksen ja sanastojen kanssa, tehnyt Eenokki Kilpanen, Helsinki: Edlund 1888. * Hippologiska spörsmål, Helsingfors: Författaren 1891. (Erip.: Nya Pressens landtbruksafdelning) * Uusi hevoskirja: hevonen ynnä hevosen ulko-osat, ruokinta, hoito, taudit ja siitos, toim. E. F.; suom. ja mukaillen E. P. Helsinki: Edlund 1898. ==Lähteet== Luokka:Suomalaiset taidemusiikin säveltäjät Luokka:Suomalaiset viulistit Luokka:Suomalaiset musiikkikriitikot Luokka:Suomalaiset virkamiehet Luokka:Suomalaiset toimittajat Luokka:Vuonna 1842 syntyneet Luokka:Vuonna 1899 kuolleet
Teinidracula

Teinidracula (Young Dracula) on brittiläinen televisiosarja, joka kertoo Vladimir ”Vlad” Draculasta (Gerran Howell), hänen sisarestaan Ingrid Draculasta (Clare Thomas) ja heidän isästään Kreivi Draculasta (Keith-Lee Castle). Heidän isänsä on vampyyri. Myös Ingrid tahtoisi vampyyriksi, toisin kuin pikkuveljensä, joka alkaa kuumeisesti etsiä keinoa välttyäkseen kohtaloltaan. Perhe asuu linnassa yhdessä palvelijansa Renfieldin (Simon Ludders) ja Vladimirin täytetyn, mutta puhuvan lemmikkisuden Zoltanin kanssa. Perheen vaiheikasta elämää Englannissa hankaloittaa koulun puutyönopettaja, vampyyrinmetsästäjä Eric Van Helsing (Terence Maynard), ja hänen poikansa Jonathan ”Jonno” Van Helsing (Terry Haywood) sekä naapurin erikoinen Branaughin perhe, jonka vampyyreja ihannoiva poika ystävystyy Vladimirin kanssa. Sarjaa on Suomessa esitetty Ylen kesäsarjassa Summerissa ja siitä on tehty kaksi tuotantokautta. Ensimmäisessä tuotantokaudessa on 14 ja toisessa 13 jaksoa. Sarjasta on tehty myös 3. tuotantokausi, joka esitettiin vuoden 2012 Summerissa. Sarjan 4. tuotantokausi ilmestyi Britanniassa myöhemmin 2012. ==Rooleissa== Näyttelijä Rooli Jaksot Gerran Howell Vladimir Dracula 27 Clare Thomas Ingrid Dracula 27 Keith-Lee Castle Count Dracula 27 Simon Ludders Renfield 27 Craig Roberts Robin Branaugh 27 Terence Maynard Eric Van Helsing 26 Terry Haywood Jonathon Van Helsing 25 Lucy Borja-Edwards Chloe Branaugh 24 Aneirin Hughes Graham Branaugh 23 Andy Bradshaw Zoltan 23 Beth Robert Elizabeth Branaugh 22 Ben McGregor Ian Branaugh 21 Luke Bridgeman Paul Branaugh 21 Harry Ferrier Will Clarke 6 Jo-Anne Knowles Mina Van Helsing 6 Donna Grant Magda Westenra 5 Ciaran Joyce Boris Dracula 4 Philip Brodie Ivan Dracula 3 Dafydd Emyr Mr. Perkins 2 Betsan Llwyd Mrs. Harker 2 Madeleine Rakic-Platt Olga Dracula 2 Richard Elfyn Grand High Vampire 2 ==Aiheesta muualla== * Luokka:2000-vuosikymmenen brittiläiset lastenohjelmat Luokka:2000-vuosikymmenen kauhusarjat Luokka:2010-luvun brittiläiset komediasarjat Luokka:2010-luvun kauhusarjat Luokka:2010-luvun lastenohjelmat Luokka:Romaaneihin perustuvat televisiosarjat Luokka:Vampyyrisarjat Luokka:BBC:n televisio-ohjelmat
Jordan Bikov

Jordan Bikov (, s. 17. lokakuuta 1950) on bulgarialainen painonnoston olympiavoittaja. Hän voitti kultaa Münchenin olympialaisissa 1972 alle 75-kiloisten sarjassa uudella yhteistuloksen maailmanennätyksellä 485 kg. Kilpailulla oli myös maailmanmestaruuskilpailun arvo. EM-kilpailuissa hän saavutti keskisarjassa kultaa 1972 ja hopeaa 1973. == Lähteet == Luokka:Bulgarialaiset painonnostajat Luokka:Bulgarialaiset olympiavoittajat Luokka:Vuonna 1950 syntyneet Luokka:Elävät henkilöt
Kateryna Serdjuk

Kateryna Serdjuk (s. 22. tammikuuta 1983) on ukrainalainen jousiampuja ja olympiamitalisti. Hän voitti joukkuekilpailun hopeaa Sydneyssä 2000. Lisäksi hän oli henkilökohtaisen kisan kuudestoista. ==Aiheesta muualla== *Databaseolympics.com Luokka:Ukrainalaiset jousiampujat Luokka:Ukrainalaiset olympiamitalistit Luokka:Vuonna 1983 syntyneet Luokka:Elävät henkilöt
Power to the People

__NOTOC__ Power to the People on Poisonin kokoelma-albumi, joka julkaistiin 13. kesäkuuta 2000. Albumi on livekokoelma-albumi, joka sisältää myös uusia studiokappaleita ja livekappaleita Crack a Smile -kiertueelta. Albumi sisältää myös kaksi sooloa. Albumi debytoi Yhdysvalloissa Billboard 200 -listan sijalla 166. == Kappaleet == # # # # # # (live) # (live) # (live) # (live) # (live, C.C. DeVillen kitarasoolo) # (live) # (live) # (live, Rikki Rocketin rumpusoolo) # (live) # (live) # (live) # (live) == Arvostelut == * AllMusic: AllMusic review == Lähteet == Luokka:Vuoden 2000 kokoelma-albumit Luokka:Poisonin albumit
Hollyweird

__NOTOC__ Hollyweird on Poisonin kuudes studioalbumi, joka julkaistiin 21. toukokuuta 2002. Albumi debytoi Yhdysvalloissa Billboard 200 -listan sijalla 103. == Kappaleet == # # # # # # # # # # # # # == Arvostelut == * AllMusic: == Lähteet == Luokka:Vuoden 2002 albumit Luokka:Poisonin albumit
Best of Ballads & Blues

__NOTOC__ Best of Ballads & Blues on Poisonin kokoelma-albumi, joka julkaistiin 5. elokuuta 2003. == Kappaleet == # # # # # # # # # # # # # # # # == Arvostelut == * AllMusic: == Lähteet == Luokka:Poisonin albumit Luokka:Vuoden 2003 kokoelma-albumit
Permutaatioryhmä

Matematiikassa permutaatioryhmä on symmetrisen ryhmän aliryhmä. Sen alkiot ovat siten annetun joukon X permutaatioita ja laskutoimituksena on yhdistäminen. Tälle käytetään usein merkintää Sym(M). ==Katso myös== * Zassenhausin ryhmä ==Kirjallisuutta== * Luokka:Ryhmäteoria
Seinäjoen Uimarit

Seinäjoen Uimarit -58 on vuonna 1958 perustettu suomalainen uintiseura. Se on isännöinyt uinnin lyhyen radan SM-kilpailuja vuosina 1995 ja 2008. Seuran historian tunnetuin uimari on 1990-luvun alkupuolella arvokilpailuissa uinut Irene Turenius. Seuran puheenjohtajana toimii Harri Kätkänaho ja toiminnanjohtajana seuran 2000-luvun alkuvuosien paras uimari Sonja Kekola. ==Lähteet== * ==Aiheesta muualla== * Seuran kotisivut Luokka:Seinäjokelaiset urheiluseurat Luokka:Suomalaiset uintiseurat Luokka:Vuonna 1958 perustetut urheiluseurat
Redneck Rampage

Redneck Rampage on Xatrix Entertainmentin kehittämä ja Interplay Entertainmentin julkaisema ensimmäisen persoonan ammuntapeli. Peli julkaistiin MS-DOS:lle vuonna 1997 ja Mac OS:lle vuonna 1999. Redneck Rampagesta ja löytyy yhtäläisyyksiä Duke Nukem 3D -peliin: Molemmat käyttävät Build-pelimoottoria, grafiikka on lähes samanlainen ja vihollisilla lähes samat aseet: Esimerkiksi ”Pig Copilla” ja lihavalla maanviljelijällä on aseena haulikko. Luokka:Interplay Entertainmentin videopelit Luokka:Vuoden 1997 videopelit Luokka:Ensimmäisen persoonan ammuntapelit Luokka:DOS-pelit Luokka:Mac OS -pelit
Antti Hyvärinen (judoka)

Antti Tapani Hyvärinen (s. 26. marraskuuta 1960 Kangasala) on suomalainen judoka. Hyvärinen edusti Suomea Los Angelesin 1984 olympialaisissa sarjassa alle 71 kg mutta hävisi 1. kierroksen ottelunsa ipponilla Länsi-Saksan Stefan Stranzille eikä päässyt jatkoon. Hän otteli kisoissa umpisuoli tulehtuneena. Hän voitti Suomen mestaruuden vuosina 1980 ja 1982–1985 sarjassa alle 71 kg sekä vuonna 1986 alle 78-kiloisten sarjassa. Seurojensa Fusegin ja Tampereen Judon riveissä hän voitti myös useita joukkuemestaruuksia. == Lähteet == Luokka:Suomalaiset judokat Luokka:Vuonna 1960 syntyneet Luokka:Elävät henkilöt
Klaani (televisiosarja)

Klaani (The Tribe) on post-apocalyptinen uusiseelantilainen nuorten televisiosarja, jota tehtiin viisi tuotantokautta vuosina 1999–2003. Sarjan loivat Raymond Thompson ja Harry Duffin, ja sen tuotti Cloud 9 -tuotantoyhtiö. == Juoni == Sarja sijoittuu kuvitteelliseen lähitulevaisuuteen lasten ja nuorten asuttamaan kaupunkiin ja sen ympäristöön, josta aikuiset ovat tyystin kadonneet aikuisikäisiin kohdistuvan tappavan viruksen vuoksi. Eloonjääneet nuoret joutuvat ilman aikuisten opastusta ja neuvoja luomaan oman uuden maailman, jossa he voivat elää. Selviytyäkseen nuoret ovat muodostaneet klaaneja, joilla on omat nimet sekä koodit niin pukeutumiseen kuin aatteisiin. Sarja keskittyy lähinnä Ostarin rotat -klaaniin. == Jatko-osat == Sarja sai spin-off-jatko-osan nimeltä The New Tomorrow, jossa käytettiin Klaanin kuudennelle tuotantokaudelle suunniteltuja juonikuvioita. Klaani-sarjan varsinaista tarinaa jatkaa myös sarja kirjoja, joista ensimmäinen on A. J. Pennin The Tribe: A New World. Klaanista on lisäksi suunnitteilla elokuva. == Lähteet == == Aiheesta muualla == * Sarjan kotisivut * Sarjan suomalainen fanisivusto Luokka:1990-luvun nuortendraamasarjat Luokka:1990-luvun scifi- sarjat Luokka:2000-vuosikymmenen nuortendraamasarjat Luokka:2000-vuosikymmenen scifi-sarjat Luokka:Uusiseelantilaiset televisiosarjat
InnerWorldAudio

InnerWorldAudio on vuonna 2007 perustettu äänentoiston ja musiikinkuuntelun harrastajille tarkoitettu erikoislehti. Lehti ilmestyy paperiversion lisäksi ilmaiseksi PDF-tiedostona. == Aiheesta muualla == * Viralliset kotisivut Luokka:Suomalaiset äänentoistolehdet
Marko Wahlman

thumb|Wahlman, 1995 Marko Jaakko Tapani Wahlman (s. 6. huhtikuuta 1969 Pori) on suomalainen moukarinheittäjä ja moninkertainen arvokisakävijä. Urallaan häntä valmensivat Esa Wahlman ja Harri Huhtala. Aktiiviurallaan hän edusti seuroja Pori Track&Field;, Porin Yleisurheilu ja Tampereen Pyrintö. Vuonna 1995 heittämällään ennätyksellään 78,70 metriä Wahlman on Suomen kaikkien aikojen moukaritilastossa kuudentena. == Saavutukset == ; Kalevan kisat * Kultaa: 1993, 1995, 1996, 1997 * Hopeaa: 1994, 1998, 1999 * Pronssia: 2000 ;Arvokilpailut * MM-kilpailut 1993: Karsiutui sijalla 20. (69,62 m) * EM- kilpailut 1994: Karsiutui ensimmäisenä heittäjänä finaalista ollen 13. (73,96). * MM-kilpailut 1995: Selviytyi finaaliin yhdentenätoista (74,60 m). Finaalissa hän sijoittui sijalle 12. (73,02 m) * Kesäolympialaiset 1996: Sijoittui karsinnassa sijalle 23 (73,50 m), eikä selvinnyt finaaliin. * MM- kilpailut 1997: Sijoittui karsinnassa sijalle 21 (73,60 m). * MM-kilpailut 1999: Sijoittui karsinnassa sijalle 16 (75,04 m). == Lähteet == * Luokka:Suomalaiset moukarinheittäjät Luokka:Vuonna 1969 syntyneet Luokka:Elävät henkilöt
Jimmy Kimmel Live!

Jimmy Kimmel Live! on yhdysvaltalainen ABC-kanavalla esitettävä keskusteluohjelma. Ohjelmaa juontaa Jimmy Kimmel. Ohjelmaa on esitetty Suomessa JIM-kanavalla ajalla 1. syyskuuta 2008 – elokuu 2009. Suomalainen Santeri Ojala on vieraillut ohjelmassa vuonna 2008. == Lähteet == Luokka:2000-vuosikymmenen yhdysvaltalaiset keskusteluohjelmat Luokka:2010-luvun yhdysvaltalaiset keskusteluohjelmat Luokka:2020-luvun yhdysvaltalaiset keskusteluohjelmat Luokka:ABC:n televisio-ohjelmat
Texas Stars

Texas Stars on American Hockey Leaguessa pelaava yhdysvaltalainen jääkiekkoseura. Sen kotipaikkakunta on Cedar Park Texasin osavaltiossa. Seura perustettiin vuonna 1999. Texas Stars on NHL:ssä pelaavan Dallas Starsin farmijoukkue. Starsin edellinen farmijoukkue Iowa Stars lopetti yhteistyön ja siirtyi Anaheim Ducksin farmijoukkueeksi muuttaen samalla nimensä Iowa Chopsiksi. Kaudella 2008–2009 Dallas Starsilla ei ollut omaa farmijoukkuetta. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus syntymäpaikka 1 Rémi Poirier L 2025 Granby, Québec, Kanada 35 Magnus Hellberg L 2025 Uppsala, Ruotsi Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 4 Luke Krys R 2026 Ridgefield, Connecticut, Yhdysvallat 6 Lian Bichsel L 2026 Olten, Sveitsi 7 Alex Petrovic (A) R 2026 Edmonton, Alberta, Kanada 8 Gavin White R 2026 Brockville, Ontario, Kanada 15 Christian Kyrou R 2026 Komoka, Ontario, Kanada 18 Kyle Capobianco L 2026 Mississauga, Ontario, Kanada 26 Michael Karow L 2025 Green Bay, Wisconsin, Yhdysvallat 37 Kyle Looft L 2025 Mankato, Minnesota, Yhdysvallat Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 9 Justin Hryckowian L KH 2026 L'Île-Bizard, Québec, Kanada 12 Arttu Hyry R OLH / KH 2026 Oulu, Suomi 13 Matthew Seminoff R OLH 2026 Coquitlam, Brittiläinen Kolumbia, Kanada 14 Francesco Arcuri L VLH 2026 Woodbridge, Ontario, Kanada 16 Curtis McKenzie (C) L VLH 2025 Golden, Brittiläinen Kolumbia, Kanada 17 Kole Lind R OLH 2025 Shaunavon, Saskatchewan, Kanada 19 Cameron Hughes (A) L KH / VLH 2025 Edmonton, Alberta, Kanada 20 Mathias Emilio Pettersen L KH 2025 Manglerud, Norja 25 Kyle McDonald R OLH 2026 Ottawa, Ontario, Kanada 27 Jack Becker R KH 2025 Dellwood, Minnesota, Yhdysvallat 28 Matěj Blümel L LH 2025 Tábor, Tšekki 29 Chase Wheatcroft L KH 2026 Calgary, Alberta, Kanada 36 Anthony Romano R KH / OLH 2025 Richmond Hill, Ontario, Kanada 40 Antonio Stranges L VLH 2025 Plymouth, Michigan, Yhdysvallat === Valmennus & Joukkueenjohto === * Päävalmentaja: Neil Graham * Apuvalmentaja: Maxime Fortunus * Apuvalmentaja: Travis Morin * Maalivahtivalmentaja: Ryan Daniels * Videovalmentaja: Josh Johnson * Fysiikkavalmentaja: Michael DeGaetano * Huoltopäällikkö: Charlie Kaser * Presidentti: Brad Alberts * Toimitusjohtaja: Scott White * Omistaja: Tom Gaglardi Lähde: EliteProspectshttps://www.eliteprospects.com/team/4516/texas-stars Viitattu 5.10.2021. == Lähteet == Luokka:Yhdysvaltalaiset jääkiekkoseurat Luokka:AHL- seurat Luokka:Dallas Stars Luokka:Texasin urheilu
Kuopion psykiatrian keskus

Kuopion psykiatrian keskus on Kuopion kaupungin ja Pohjois-Savon sairaanhoitopiirin yhteinen aikuispsykiatriaan (20-64 v.) keskittynyt kuopiolaisille avomielenterveyspalveluja tarjoava palvelukeskus. Yli 65-vuotiaiden erikoissairaanhoidon avomielenterveyspalvelut tuotetaan vanhuspsykiatrian poliklinikalla. Nykyään vastaanottotoiminta toteutuu Viestikadun toimipisteessä Savilahdessa, Kotkankallionkadun yksikön käyttökiellon vuoksi. Vuoden 2019 tutkimuksen mukaan mielenterveyspotilaat saavat hoitoa nopeasti Pohjois-Savossa. Kuopion psykiatrian keskuksen tarjoamiin palveluihin pääsee lääkärin lähetteellä. Myös terveyskeskuksen yhteydessä työskentelee Kuopion psykiatrian keskuksen työntekijöitä. Hoidossa hyödynnetään erilaisia yksilö-, perhe- ja ryhmäterapioita sekä lääkehoitoa. Perhe- ja verkostotyötä tehdään myös kodeissa lapset huomioiden. Aikuispsykiatrian tehostetun avohoidon työryhmä KYS Puijon sairaalan yhteydessä tarjoaa tehostettua, määräaikaista avohoitoa. Viestikadun yksikön lisäksi keskukseen kuuluvat kuntoutusyksikkö Tukiporras Kullervonkadulla ja ryhmäkodit. Myös kuntoutustyöryhmä Kipinä Viestikadulla tarjoaa tehostettua kuntoutuksellista tukea ja valmennusta. Psykiatrista sairaalahoitoa vaativat potilaat hoidetaan KYS Julkulan sairaalassa. == Lähteet == * Pohjois-Savon sairaanhoitopiiri - Kuopion yliopistollinen sairaala - Kuopion psykiatrian keskus === Viitteet === Psykiatrian keskus Luokka:Mielenterveys Luokka:Savilahti (Kuopio)
Francesco Pesellino

Francesco Pesellino (1422 – 29. heinäkuuta 1457) oli italialainen renessanssiajan taidemaalari. Hän tuli firenzeläisestä taiteilijasuvusta. Hänen töitään on gallerioissa ja museoissa useissa maissa. Luokka:Italialaiset taidemaalarit Luokka:Renessanssin taidemaalarit